ai4bharat/Pralekha huggingface dataset:
தேர்தல் ஆணையம்
மத்தியப் பிரதேச சட்டப்பேரவை இடைத்தேர்தலுக்கான சிறப்பு காவல் பார்வையாளராக திரு எம் கே தாசை இந்திய தேர்தல் ஆணையம் நியமித்துள்ளது
1977 பிரிவை சேர்ந்த ஓய்வுபெற்ற ஐபிஎஸ் அதிகாரியான திரு மிருனால் காந்தி தாசை மத்தியப் பிரதேச சட்டப்பேரவை இடைத்தேர்தலுக்கான சிறப்பு காவல் பார்வையாளராக இந்திய தேர்தல் ஆணையம் நியமித்துள்ளது
சிறப்பு போலீஸ் பார்வையாளராக இடைத்தேர்தல் நடத்தப்படும் முறையையும் அதற்கான தயார் நிலையையும், குறிப்பாக பாதுகாப்பு சார்ந்த விஷயங்களில் திரு தாஸ் கண்காணிப்பார்.
மணிப்பூரின் காவல்துறை தலைமை இயக்குநராக ஓய்வு பெற்ற திரு தாஸின் அனுபவம் மற்றும் செயல்திறனை கருத்தில் கொண்டு, 2020 ஆம் ஆண்டு தில்லியில் நடைபெற்ற தேர்தலுக்கான சிறப்பு காவல் பார்வையாளராக அவர் நியமிக்கப்பட்டது குறிப்பிடத்தக்கது.
(மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
அறிவியல் மற்றும் தொழில்நுட்பத்துறை
இந்திய விஞ்ஞானிகளும், தொழில்நுட்ப வல்லுநர்களும் சவால்களை சமூகத்திற்கு சேவை செய்வதற்கான வாய்ப்புகளாக எப்போதும் எடுத்துக்கொள்கிறார்கள்: சிஎஸ்ஐஆர் தலைமை இயக்குநர் டாக்டர். சேகர் மாண்டே
இந்திய விஞ்ஞானிகள் மற்றும் தொழில்நுட்ப வல்லுநர்கள், சவால்களை எப்போதும் சமூகத்திற்கு சேவை செய்வதற்கான வாய்ப்புகளாக எடுத்துக்கொள்கிறார்கள் என சிஎஸ்ஐஆர் தலைமை இயக்குநர் டாக்டர். சேகர் மாண்டே கூறியுள்ளார்.
இந்திய சர்வதேச அறிவியல் திருவிழா குறித்து அகில இந்திய வானொலிக்கு, அறிவியல் மற்றும் தொழில் ஆராய்ச்சி கவுன்சில்  தலைமை இயக்குநர் டாக்டர்.சேகர் மாண்டே உட்பட பலர் தங்கள் கருத்துக்களைத் தெரிவித்தனர்.
டாக்டர். சேகர் சி. மாண்டே கூறுகையில், ‘‘ பிரதமர் விடுத்த அழைப்பைக் கருத்தில் கொண்டு, இந்திய சர்வதேச அறிவியல் திருவிழா 2020-இன் மையக் கரு, ‘‘தற்சார்பு இந்தியா மற்றும் உலக நலனுக்கான அறிவியல்’’ என்ற தலைப்பில் உள்ளது. இது தற்சார்பு இந்தியாவை வலுப்படுத்தும். இதர கருத்துக்களுடன், புதிய கருத்துக்களும் இந்த ஆண்டு சேர்க்கப்பட்டுள்ளன. சில நிகழ்ச்சிகளில், சமூக அறிவியலும், இயற்கை அறிவியலும் ஒருங்கிணைக்கப்பட்டுள்ளது. இந்தியாவில் அறிவியல் கல்வி, விளையாட்டுகள், பொம்மைகள் ஆகியவையும் இந்திய சர்வதேசத் திருவிழாவில் இணைக்கப்பட்டுள்ளன. சுதந்திரம் பெற்றதில் இருந்து, நாடு பல சவால்களை சந்தித்துள்ளது. ஆனால் நமது விஞ்ஞானிகள் எப்போதும் இந்த சவால்களை சமூகத்துக்கு சேவை செய்யும் வாய்ப்புகளாகவே எடுத்துக் கொண்டுள்ளனர். இந்த அறிவியல் திருவிழாவுக்கு பதிவு செய்தவர்களின் மொத்த எண்ணிக்கை 90,000-ஐ தாண்டிவிட்டது’’ என்றார்.
புவி அறிவியல் அமைச்சகத்தின் செயலாளர் டாக்டர்.மாதவன் நாயர் ராஜீவன் கூறுகயைில், ‘‘நமது நாட்டை தற்சார்பு அடையச் செய்வதிலும், உலக நன்மைக்கான பங்கை நிறைவேற்றுவதிலும், அறிவியல் மற்றும் தொழில்நுட்பம் முக்கியமான பங்கு வகிக்கிறது’’ என்றார்.
இதே போல் விஞ்ஞானிகள் மற்றும் அறிவியல் துறையைச் சேர்ந்த பலர் இந்திய சர்வதேச அறிவியல் திருவிழா பற்றி தங்களது கருத்துக்களைத் தெரிவித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1682241
-----
(Visitor Counter : 153
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 110.79 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,516 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.26 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 13,155 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,14,080 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.40 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,37,416; இது 267 நாட்களில் மிகவும் குறைந்த அளவு.
வாராந்திர பாதிப்பு விகிதம் 1.10. கடந்த 49 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.07 ஆகும். கடந்த 39 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.10 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771077
(Visitor Counter : 139
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை பொறியியல் துறையில் நவீன தொழில்நுட்பங்களையும், புதுமையான சிந்தனைகளையும் பகிர்ந்து கொள்வதற்கான புரிந்துணர்வு ஒப்பந்தத்தில் என்எச்ஐடிசிஎல், சென்னை சிஎஸ்ஐஆர்-எஸ்இஆர்சி கையெழுத்து
நெடுஞ்சாலை பொறியியல் துறையில் நவீன தொழில்நுட்பங்களையும், புதுமையான சிந்தனைகளையும் பகிர்ந்து கொள்வதற்கான புரிந்துணர்வு ஒப்பந்தத்தில் தேசிய நெடுஞ்சாலை மற்றும் உள்கட்டமைப்பு மேம்பாட்டுக் கழகம் , சென்னை அறிவியல் மற்றும் தொழிலியல் ஆராய்ச்சிக் கவுன்சிலின் கட்டமைப்பு பொறியியல் ஆராய்ச்சி மையம்  ஆகியவை இன்று கையெழுத்திட்டுள்ளன. என்எச்ஐடிசிஎல்-ன் மேலாண்மை இயக்குனர் திரு.சஞ்சால்குமார், சிஎஸ்ஐஆர் இயக்குனர் டாக்டர் என்.ஆனந்தவள்ளி ஆகியோர் புரிந்துணர்வு ஒப்பந்தத்தில் கையெழுத்திட்டனர்.
இந்த இரு நிறுவனங்களும் நெடுஞ்சாலை பொறியியல் மற்றும் இதர உள்கட்டமைப்புப் பணிகளில் பரஸ்பரம் ஒப்புக் கொள்ளப்பட்ட நிபந்தனைகளின் அடிப்படையில் நவீன தொழில்நுட்பங்களை பகிர்ந்து கொள்வது போன்ற பரஸ்பர நலன் சார்ந்த பல்வேறு நடவடிக்கைகளை கூட்டு முயற்சியில் மேற்கொள்ள இந்தப் புரிந்துணர்வு ஒப்பந்தம் வகை செய்யும். இந்த ஒத்துழைப்பு சாலைத் துறையில் ஆராய்ச்சி மற்றும் மேம்பாட்டு நடவடிக்கைகளை வலுப்படுத்துவதுடன், நெடுஞ்சாலை உள்கட்டமைப்பை மேம்படுத்துவதில் ஆராய்ச்சி மேம்பாடு மற்றும் பயிற்சிகளை நடத்தவும் உதவும் என எதிர்பார்க்கப்படுகிறது.
இந்த நிகழ்ச்சியில் உரையாற்றிய என்எச்ஐடிசிஎல் மேலாண்மை இயக்குனர் திரு.சஞ்சால்குமார், தரமான ஆராய்ச்சி மேம்பாட்டின் மூலம் கூட்டாண்மை திட்டங்களுக்கு அரசு ஆதரவளிப்பதாக தெரிவித்தார். இந்தப் புரிந்துணர்வு ஒப்பந்தம் புதிய வாய்ப்புகளுக்கும் வழிவகுக்கும் என்றும் அவர் தெரிவித்தார்.
மத்திய அமைச்சரவை
போக்சோ சட்டத்தில் திருத்தம் செய்ய மத்திய அமைச்சரவை ஒப்புதல்
குழந்தைகளுக்கு எதிரான பாலியல் குற்றங்களுக்கு மிகக் கடுமையான தண்டனை அளிக்கும் வகையில், பாலியல் குற்றங்களிலிருந்து குழந்தைகளைப் பாதுகாக்கும்  சட்டம் 2012-ல் திருத்தம் செய்ய பிரதமர் திரு. நரேந்திர மோடி தலைமையில் கூடிய மத்திய அமைச்சரவை ஒப்புதல் அளித்துள்ளது.
பாலியல் அத்துமீறல், பாலியல் துன்புறுத்தல், ஆபாசப் படம் எடுப்பது ஆகிய குற்றங்களில் இருந்து குழந்தைகளைப் பாதுகாப்பதற்காக போக்சோ சட்டம் 2012 இயற்றப்பட்டது. 18 வயதிற்கு கீழ் உள்ள நபர்களை குழந்தைகளாக இந்தச் சட்டம் வரையறுக்கிறது. இந்தச் சட்டம் இருபாலருக்கும் பொருந்தும்.
இந்தச் சட்டத்தின் பிரிவுகள் 4, 5, 6, 9, 14, 15 மற்றும் 42-ல் செய்யப்பட்டுள்ள திருத்தமானது குழந்தைகளுக்கு எதிரான பாலியல் அத்துமீறலை, அதன் தன்மைக்கேற்றவாறு முறையாக கையாள வகை செய்கிறது. நமது நாட்டில் குழந்தைகளுக்கு எதிரான பாலியல் அத்துமீறல்கள் அதிகரித்து வரும் நிலையில் கடுமையான நடவடிக்கைகள் எடுக்க வேண்டியது அவசியமாகிறது. அதற்கு இந்த திருத்தம் வகை செய்கிறது.
குழந்தைகளுக்கு எதிரான மிக மோசமான பாலியல் துன்புறுத்தல் செய்வோருக்கு மரணத் தண்டனை உள்ளிட்ட கடுமையான தண்டனைகள் அளிக்கவும் சட்டத்திருத்தம் வகை செய்கிறது.
இயற்கை பேரிடர்களின் போதும், பாலியல் அத்துமீறலை நோக்கமாக கொண்டு, குழந்தைகளுக்கு ஹார்மோனை செயற்கையாக செலுத்தி விரைவில் பருவம் அடைய வைக்கும் நிலை ஆகிய குற்றங்களிலிருந்தும் குழந்தைகளைப் பாதுகாக்க சட்டப் பிரிவு 9-ல் திருத்தங்கள் பரிந்துரைக்கப்பட்டுள்ளன.
போக்சோ சட்டம் 2012-ல் பிரிவு 14 மற்றும் 15-ல் செய்யப்பட்டுள்ள திருத்தங்களால் குழந்தைகளை ஆபாச படம் எடுப்பவர்களுக்கு எதிரான தண்டனைகள் மிகக் கடுமையாக்கப்பட்டுள்ளன.
பிரதமர் அலுவலகம்
25-வது ஆசிய தடகள சாம்பியன்ஷிப் போட்டி 2023இல் 27 பதக்கங்களை வென்ற இந்திய வீரர்கள் குழுவிற்கு பிரதமர் பாராட்டு
25-வது ஆசிய தடகள சாம்பியன்ஷிப் போட்டி 2023இல் 27 பதக்கங்களை வென்ற இந்திய வீரர்கள் குழுவின் அற்புதமான செயல்திறனை பிரதமர் திரு நரேந்திர மோடி பாராட்டியுள்ளார். வெளிநாடுகளில் நடைபெறும் சாம்பியன்ஷிப் போட்டிகளில் அதிகபட்சமான பதக்கங்களை இந்திய வீரர்கள் வெல்வது இதுவே முதல் முறை.
இது குறித்து பிரதமர் ட்விட்டர் பதிவில் கூறியிருப்பதாவது:
“25-வது ஆசிய தடகள சாம்பியன்ஷிப் போட்டி 2023இல் இந்திய வீரர்கள் குழுவின் அபாரமான செயல்திறன்!
வெளிநாடுகளில் நடைபெறும் சாம்பியன்ஷிப் போட்டிகளில் அதிகபட்சமாக 27 பதக்கங்களை நமது வீரர்கள் வென்றிருக்கிறார்கள். இந்த சாதனையை நிகழ்த்திய நமது தடகள வீரர்களுக்கு வாழ்த்துகள். இந்த வெற்றியால் நாம் பெருமிதம் கொள்கிறோம்.”
விவசாயத்துறை அமைச்சகம்
மத்திய வேளாண் மற்றும் விவசாய நலத்துறை அமைச்சர் திரு. நரேந்திர சிங் தோமர் வான்வழி பூச்சிக்கொல்லித் தெளிப்பு மூலம் வெட்டுக்கிளியைக் கட்டுப்படுத்த ஹெலிகாப்டர் சேவைகளை கொடியசைத்து தொடங்கி வைக்கிறார்.
உத்தரப்பிரதேசத்தின் கிரேட்டர் நொய்டாவில் உள்ள கவுதம் புத் நகரில் உள்ள ஹெலிபேட் தளத்திலிருந்து, பூச்சிக்கொல்லித் தெளிப்பு உபகரணங்களுடன் பெல் ஹெலிகாப்டரை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் இன்று கொடியசைத்து தொடங்கி வைத்தார். இந்த ஹெலிகாப்டர் உமர்லாய், பார்மரில் உள்ள விமானப்படை நிலையத்திற்கு பறக்கும், அங்கு அது ஆரம்பத்தில் நிறுத்தப்பட்டு, அங்கிருந்து பார்மர், ஜெய்சால்மர், பிகானேர், ஜோத்பூர் மற்றும் நாகவுர் ஆகிய பாலைவனப் பகுதிகளில் வெட்டுக்கிளிக் கட்டுப்பாட்டுக்கு அனுப்பப்படும். பெல் 206-பி 3 ஹெலிகாப்டர் ஒரு விமானியால் இயக்கப்படும். மேலும், ஒரு முறை பயணிக்கும் போது 250 லிட்டர் திறன் கொண்ட பூச்சிக்கொல்லியைச் சுமந்து செல்வதுடன், ஒரு விமானத்தின் மூலம் சுமார் 25 முதல் 50 ஹெக்டேர் பரப்பளவைப் பாதுகாக்கும். ஒரு அதிகாரமளிக்கப்பட்ட குழு சிவில் ஏவியேஷன் டைரக்டரேட் ஜெனரல் மற்றும் சிவில் ஏவியேஷன் அமைச்சகத்திடமிருந்து அனைத்து அனுமதிகளையும் பெற்ற பின்னர், பாலைவனப் பகுதியில் வான்வழித் தெளிப்பதற்காக ஒரு ஹெலிகாப்டரை நிறுத்துவதற்கு இறுதி முடிவு செய்தது.
பின்னர், ஊடகங்களுடன் உரையாடிய திரு நரேந்திர சிங் தோமர், 26 வருட நீண்ட இடைவெளிக்குப் பிறகு, கடந்த ஆண்டு வெட்டுக்கிளித் தாக்குதல் நடந்தது என்று கூறினார். இதைத் திறம்படக் கட்டுப்படுத்த இந்திய அரசும் மாநில அரசுகளும் ஒருங்கிணைந்து செயல்பட்டன. இந்த ஆண்டு அதிக வெட்டுக்கிளிப் பிரச்சினை இருக்கும் என்று மதிப்பிடப்பட்டது, இருப்பினும் அரசாங்கம் முழு தயார் நிலையில் உள்ளதுடன் அனைத்து மாநில அரசுகளும் எச்சரிக்கப்பட்டு மத்திய அரசுடன் நெருக்கமாக ஒருங்கிணைந்து செயல்படுகின்றன. தற்போது இயந்திரங்கள், வாகன வசதிகள் அதிகரித்துள்ளதுடன் மனித சக்தியும் அதிகரித்துள்ளது. மேலும் சம்பந்தப்பட்ட மாநிலங்கள் சிக்கலைச் சமாளிக்க மாநில பேரிடர் நிதியைப் பயன்படுத்துகின்றன. வெட்டுக்கிளியைக் கட்டுப்படுத்த ட்ரோன்கள் முதன்முறையாகப் பயன்படுத்தப்பட்டன, இன்று ஹெலிகாப்டரைப் பயன்படுத்தி பூச்சிக்கொல்லி வான்வழித் தெளிப்பும் தொடங்கப்பட்டுள்ளது. ட்ரோன்கள் மற்றும் ஹெலிகாப்டர்களை அனுப்பி உதவியதற்காக சிவில் விமானப் போக்குவரத்து அமைச்சகத்திற்கு அவர் நன்றி தெரிவித்தார். இங்கிலாந்தைத் தளமாகக் கொண்ட ஒரு நிறுவனத்திடமிருந்து ஐந்து வான்வழித் தெளிக்கும் இயந்திரங்களுக்கு ஆர்டர் கொடுக்கப்பட்டுள்ளதாகவும், இவை கிடைத்ததும், அவை IAF ஹெலிகாப்டர்களில் பொருத்தப்பட்டு வெட்டுக்கிளிக் கட்டுப்பாட்டு நடவடிக்கை எடுக்கப்படும் என்றும் திரு. தோமர் தெரிவித்தார். மாநில வேளாண் மற்றும் விவசாய நலத்துறை அமைச்சர் திரு கைலாஷ் சவுத்ரி, முன்னாள் நாடாளுமன்ற உறுப்பினர் மற்றும் முன்னாள் மத்திய அமைச்சர் திரு மகேஷ் சர்மா, வேளாண் செயலாளர் திரு. சஞ்சய் அகர்வால் ஆகியோர் கலந்து கொண்டனர்.
வணிகம் மற்றும் தொழில்துறை அமைச்சகம்
வணிகம் மற்றும் தொழில்துறை அமைச்சர், ஆசிய வளர்ச்சி வங்கித் தலைவருடன் உள்கட்டமைப்பு மேம்பாடு பற்றிக் கலந்துரையாடினார்
இன்று தொழில் வணிகம் மற்றும் தொழில் துறை அமைச்சர் திருமதி. நிர்மலா சீத்தாராமன், ஆசிய வளர்ச்சி வங்கித் தலைவர் திரு. டகேஹிகோ நாகவோவைச் சந்தித்தார். இந்தியாவில் உள்கட்டமைப்பு மேம்பாட்டுக்கு ஆசிய வளர்ச்சி வங்கி செய்து வரும் பணிகளை அமைச்சர் வரவேற்று பாராட்டினார். மாநிலங்கள் உள்கட்டமைப்பு திட்டங்களுக்கு நிதிதிரட்ட அரசு உதவிபுரியும் என அவர் தெரிவித்தார். விசாகப்பட்டினம் சென்னை தொழில் பகுதி முன்னேற்றம் பற்றிக் கேட்டறிந்தார். அவர் கிழக்குக் கரைப் பொருளாதாரப் பகுதியின் விசாகை முதல் ஓரிச மேற்கு வங்கம் வரையான விரிவாக்கம் மிகவும் முக்கியமான ஒன்று என்றும், ஆசிய வங்கி அதை விரிவுபடுத்த வேண்டும் என்றும் குறிப்பிட்டார். மேலும் அவர், குறிப்பிடுகையில் இதன் தெற்கு விரிவாக்கம் சென்னை முதல் கன்னியாகுமரி வரையிருப்பதைக் குளச்சல் துறைமுகம் மேலும் விழிஞம் வரை விரிவு செய்ய வேண்டும் என்றும், அதன்முலம் இந்தப் பகுதிகளுக்குப் பல பொருளாதார நன்மைகள் சேரும் என்றும், அதன்மூலம் இந்தப் பகுதிகளுக்குப் பல பொருளாதார நன்மைகள் சேரும் என்றும் கூறினார். திட்டங்களின் அமலாக்கம் தீவிரமாகக் கண்காணிக்கப்பட வேண்டும் என்றும், குறித்த கால அளவுகள் பின்பற்றப்பட வேண்டும் என்றும் வற்புறுத்தினார்.
ஆசிய வங்கித் தலைவர் கிழக்குக்கரை பொருளாதாரப் பகுதி முன்னேற்றம் பற்றி விவாதித்தார். அரசின் ஜி.எஸ்.டி அமலாக்கச் சீர்திருத்தங்களை நாகாவோ வரவேற்றார். அவை வரலாற்றுச் சிறப்பு மிக்கவை எனக் குறிப்பிட்டார். ஜி.எஸ்.டி அமலாக்கம் பற்றிய விரிவான பல கூறுகளும் விரிவாக விவாதிக்கப்பட்டன.
ஆசிய வங்கி தெற்காசிய பிரிவுப் பொது இயக்குநர் திரு. ஹூன் கிம், அடுத்த 5 ஆண்டுகளில் கிழக்குக் கரைப் பொருளாதார வளர்ச்சிக்குத் தங்களது முதலீட்டை 5 மில்லியன் அமெரிக்க டாலர் அளவுக்கு உயர்த்த எண்ணுவதாகத் தெரிவித்தார்.
(Visitor Counter : 22
வணிகம் மற்றும் தொழில்துறை அமைச்சகம்
ஐ.ஐ.எஃப்.டி.யில் வர்த்தகம் மற்றும் முதலீட்டு சட்ட மையம், அதன் 6 வது ஆண்டு விழாவைக் கொண்டாடுகிறது
புதுதில்லியில் உள்ள இந்திய வெளிநாட்டு வர்த்தக நிறுவனத்தில்  வர்த்தகம் மற்றும் தொழில்துறை அமைச்சகத்தால் நிறுவப்பட்ட வர்த்தகம் மற்றும் முதலீட்டு சட்ட மையம்  அதன் 6-வது ஆண்டு நிறைவைக் கொண்டாடியது. அத்துடன் சி.டி.ஐ.எல் இதழின் ஆறாவது ஆண்டு இதழை ஆகஸ்ட் 4, 2023 அன்று புதுதில்லியில் வெளியிட்டது. இந்நிகழ்ச்சியில் இந்திய அட்டர்னி ஜெனரல் ஆர்.வெங்கட்ரமணி, வர்த்தகத் துறை செயலாளர் திரு சுனில் பர்த்வால், வணிகவியல் துறை கூடுதல் செயலர் திரு பீயுஷ் குமார், ஐ.ஐ.எப்.டி., துணைவேந்தர், பேராசிரியர் திரு சதீந்தர் பாட்டியா ஆகியோர் கலந்து கொண்டனர்.
இந்த நிகழ்வு சி.டி.ஐ.எல் நிறுவப்பட்டு ஆறு ஆண்டுகளைக் குறிக்கிறது. சர்வதேச வர்த்தகம் மற்றும் முதலீட்டுச் சட்டம் தொடர்பான சட்ட சிக்கல்களில் திறனை மேம்படுத்துவதற்காக வர்த்தகத் துறையால் சி.டி.ஐ.எல் நிறுவப்பட்டது. சி.டி.ஐ.எல் வர்த்தகம் மற்றும் முதலீட்டு சட்டம் குறித்த தகவல்களின் களஞ்சியமாக செயல்படுகிறது மற்றும் உலகளாவிய பொருளாதார சட்ட பிரச்சினைகள் குறித்த வளர்ந்து வரும் உரையாடலில் ஈடுபடுவதிலும் செல்வாக்கு செலுத்துவதிலும் ஒரு சிந்தனைத் தலைவராக உருவெடுத்துள்ளது.
ஆர்.வெங்கட்ரமணி தனது சிறப்புரையில், வளரும் நாடுகளின் உணர்திறன் மற்றும் முன்னுரிமைகளைப் பிரதிபலிக்கும் உலகளாவிய முதலீட்டுச் சட்டத்தை உருவாக்க வேண்டியதன் அவசியத்தை சுட்டிக்காட்டினார். முதலீட்டுப் பாதுகாப்பு வசதிகளைத் தீர்மானிப்பதில் ஒரு புதிய மற்றும் மாற்று முன்னுதாரணம் குறித்த புது தில்லி பிரகடனத்தை வெளியிட வேண்டிய நேரம் இது என்று அட்டர்னி ஜெனரல் குறிப்பிட்டார்.
பேராசிரியர் சதீந்தர் பாட்டியா, இந்தியாவின் உள் மற்றும் வெளிப்புற முதலீடுகளை அதிகரிக்க பிராந்திய முகாம்களை முதலீட்டாளர்களுக்கு உகந்ததாக மாற்றுவதன் முக்கியத்துவத்தை வலியுறுத்தினார். சி.டி.ஐ.எல்., தலைவர் பேராசிரியர் ஜேம்ஸ் நெடும்பாரா, மையத்தின் செயல்பாடுகள் குறித்து அறிக்கை சமர்ப்பித்தார்.
மத்திய பணியாளர் தேர்வாணையம்
மத்திய குடிமைப்பணிகள் தேர்வாணைய உறுப்பினராக திரு பித்யுத் பிஹாரி ஸ்வைன் இன்று பொறுப்பேற்றுக்கொண்டார்.
மத்திய குடிமைப்பணிகள் தேர்வாணைய உறுப்பினராக திரு பித்யுத் பிஹாரி ஸ்வைன் இன்று பொறுப்பேற்றுக்கொண்டார். அவருக்கு யுபிஎஸ்சி தலைவர் டாக்டர் மனோஜ் சோனி பதவிப் பிரமாணம் செய்து வைத்தார்.
திரு பித்யுத் பிஹாரி ஸ்வைன் 1988-ஆம் ஆண்டு குஜராத் பிரிவைச் சேர்ந்த இந்திய ஆட்சிப்பணி அதிகாரியாக பணியில் சேர்ந்தார். 1989-ஆம் ஆண்டு முதல் 2018-ஆம் ஆண்டு வரை திரு ஸ்வைன், குஜராத் அரசின் பல்வேறு துறைகளில் பொறுப்பு வகித்துள்ளார். அவற்றில் குஜராத் உள்கட்டமைப்பு மேம்பாட்டு வாரியம் ஆரம்பக் கல்விச் செயலாளர், தொழில்துறை ஆணையர், குஜராத் தொழில்துறை மேம்பாட்டுக் கழகத்தின் துணைத்தலைவர் மற்றும் மேலாண்மை இயக்குநர் குஜராத் அரசு தேர்தல் ஆணைய அதிகாரி உள்ளிட்டவை முக்கியமானவையாகும். கடந்த 2021-ஆம் ஆண்டு மத்திய குறு, சிறு மற்றும் நடுத்தர தொழில்துறை அமைச்சக செயலாளராக பொறுப்பேற்ற அவர், 2023 மே மாதம் வரை அப்பொறுப்பை வகித்துள்ளார்.
ஜவஹர்லால் நேரு பல்கலைக்கழகத்தில் அரசியல் அறிவியல் பாடத்தில் அவர் முதுநிலை பட்டம் பெற்றுள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1928979
------
AP/IR/KPG/GK
(Visitor Counter : 87
நிதி அமைச்சகம்
அர்த்தமுள்ள பொருளாதார ஒத்துழைப்பை இலங்கையுடன் தொடர இந்தியா தயாராக உள்ளது: திருமதி நிர்மலா சீதாராமன்
இலங்கை பொருளாதார உச்சி மாநாட்டின் இருபதாவது பதிப்பில் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் காணொலி மூலம் இன்று சிறப்புரை ஆற்றினார்.
அர்த்தமுள்ள பொருளாதார ஒத்துழைப்பை இலங்கையுடன் தொடர இந்தியா தயாராக உள்ளது என்று தன்னுடைய உரையில் திருமதி நிர்மலா சீதாராமன் கூறினார்.
பொருளாதாரம் மற்றும் வர்த்தக விஷயங்களை விவாதிப்பதற்கான இலங்கையின் முன்னணி அமைப்பான சிலோன் வர்த்தக சபை, இலங்கை பொருளாதார உச்சி மாநாட்டை வருடம் தோறும் நடத்துகிறது.
இலங்கை அதிபர் மேன்மைமிகு திரு கோத்தபாய ராஜபக்ச இவ்வருட உச்சிமாநாட்டின் தொடக்க நிகழ்ச்சியில் தலைமை விருந்தினராக பங்கேற்றார்.
வளர்ச்சி சார்ந்த ஒத்துழைப்பு உறவுகளில் இலங்கையின் வலிமைமிக்க பங்குதாரராக இந்தியா திகழ்வதாகவும், அர்த்தமுள்ள உறவை தொடர்ந்து பேணிக்காக்க இந்தியா தயாராக உள்ளதாகவும் திருமதி நிர்மலா சீதாராமன் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1677405
-----
(Visitor Counter : 181
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 190 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 20,303 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 190 கோடிக்கும் அதிகமான  டோஸ்கள் செலுத்தப்பட்டுள்ளன. 2,35,96,683 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.01 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,168 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,54,416.
இந்தியாவில் கடந்த 24 மணி நேரத்தில் 3,805 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,87,544 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.03 கோடி . வாராந்திரத் தொற்று 0.79 சதவீதமாக உள்ளது. தினசரித் தொற்று விகிதம் 0.78 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1823393
தொழிலாளர் மற்றும் வேலைவாய்ப்பு அமைச்சகம்
ஜோஜிலா கணவாய் மற்றும் கார்கில் பகுதியில் தொழிலாளர் சட்டங்கள் மற்றும் புதிய தொழிலாளர் விதிமுறைகளை அமல்படுத்துவது குறித்து தலைமை தொழிலாளர் ஆணையர் ஆய்வு
கார்கில் மற்றும் ஜோஜிலா கணவாய் பகுதிகளில் தொழிலாளர் சட்டங்களை அமல்படுத்தும் நிலவரம் குறித்து, தலைமை தொழிலாளர் ஆணையர் மற்றும் தொழிலாளர் அலுவலக தலைமை இயக்குனருமான திரு டிபிஎஸ் நெகி இன்று ஆய்வு செய்தார். எல்லை சாலைகள் அமைப்பினர் மற்றும் தேசிய நெடுஞ்சாலை கட்டமைப்பு வளர்ச்சி கழக அதிகாரிகளுடன், பணி நடைபெறும் இடத்திலேயே திரு நெகி ஆய்வு செய்தார். அங்கு நடைபெறும் பல்வேறு நடவடிக்கைகளை அவர் ஆய்வு செய்தார்.
ஜோஜிலா சுரங்கப்பாதை பகுதியில் பணியாற்றும் தொழிலாளர்களை திரு நெகி சந்தித்து அவர்களின் குறைகளை கேட்டறிந்தார். நாட்டின் தொலைதூர பகுதியில் பணியாற்றும் தொழிலாளர்களின் பிரச்சினைகளை குறித்துக் கொண்ட திரு நெகி, முறை சார்ந்த மற்றும் முறைசாரா தொழிலாளர்களுக்காக மத்திய அரசிடம் உள்ள திட்டங்களை அவர்களுக்கு விளக்கினார். புதிய தொழிலாளர் சட்டங்களை அமல்படுத்துவதன் முக்கியத்துவம் குறித்து, அதிகாரிகள் மற்றும் ஒப்பந்தகாரர்களுக்கு திரு நெகி எடுத்துரைத்தார். புதிய தொழிலாளர் விதிமுறைகளை பின்பற்றுவது தொழிலாளர்களுக்கும், வேலை அளிப்பவர்களுக்கும் வெற்றிகரமான விஷயம் என்பதை அவர் தெளிவுபடுத்தினார்.
தொழிலாளர் அமைச்சகம் விரைவில் தொடங்கவுள்ள என்டியுடபிள்யு இணையதளத்தில், தொழிலாளர்கள் பதிவு செய்து தொழிலாளர் அட்டையை பெற்றுக் கொள்ளும்படி திரு நெகி வேண்டுகோள் விடுத்தார்.
தொழிலாளர்களின் உரிமை பற்றியும், அவர்களின் நலன் மற்றும் பாதுகாப்பில் மத்திய அரசு எப்போதும் அக்கறையுடன் உள்ளது பற்றியும், தொழிலாளர்களுக்கு அவர் விளக்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736711
நிதி அமைச்சகம்
வருமான வரித்துறை ஹைதராபாத்தில் சோதனை நடத்தியது
போலியான துணை ஒப்பந்ததாரர்கள், போலி நிறுவனங்கள் மற்றும் போலி ரசீதுகள் ஆகியவற்றின் மூலம் வரி ஏய்ப்பு செய்ததாக வந்தப் புகார்களின் மீது செய்யப்பட்ட விசாரணையின் தொடர்ச்சியாக, 2021 ஜனவரி 7 அன்று தேடுதல் மற்றும் ஆய்வு நடவடிக்கையை வருமான வரித்துறை மேற்கொண்டது.
தெலங்கானாவில் உள்ள ஒரு முன்னணி சிவில் ஒப்பந்ததாரர் தொடர்புடைய இடங்களில் இந்த நடவடிக்கை மேற்கொள்ளப்பட்டது. ஹைதராபாத்தில் உள்ள 19 இடங்களில் தேடுதல் நடவடிக்கை மேற்கொள்ளப்பட்டது.
போலி ரசீதுகளின் மூலம் பெரிய அளவில் பணத்தை கையாளும் தனிநபர்கள் மீதும் தேடுதல் நடவடிக்கை எடுக்கப்பட்டது.
இளைஞர் நலன் மற்றும் விளையாட்டு அமைச்சகம்
விளையாட்டுகளில் நேர்மைக்கு வழிவகுத்தல் மற்றும் ஊட்டச்சத்து துணைப் பொருட்களில் உள்ள அபாயங்கள் தொடர்பான தேசிய மாநாடு புதுதில்லியில் இன்று நடைபெற்றது
"விளையாட்டில் நேர்மைக்கு வழிவகுத்தல், ஊட்டச்சத்து துணைப்பொருட்களின் பயன்பாட்டில் உள்ள அபாயங்கள் குறித்து சம்பந்தப்பட்டவர்களுடன் கலந்துரையாடல்" என்ற தலைப்பிலான தேசிய மாநாட்டிற்கு தேசிய ஊக்கமருந்து தடுப்பு முகமை புதுதில்லியில் இன்று  ஏற்பாடு செய்திருந்தது. இதில் கலந்து கொண்டு பேசிய மத்திய விளையாட்டுத் துறை அமைச்சர் திரு அனுராக் சிங் தாக்கூர், ஊட்டச்சத்து துணைப்பொருட்களில் உள்ள அபாயங்கள் குறித்த விழிப்புணர்வை ஏற்படுத்துவது சம்பந்தப்பட்ட அனைத்து தரப்பினரின் கூட்டு பொறுப்பு என்று கூறினார். எனினும் தாங்கள் உட்கொள்ளும் பொருட்களுக்கு விளையாட்டு வீரர்களே இறுதியில் பொறுப்பாவார்கள் என்று அவர் குறிப்பிட்டார். ஊக்கமருந்து தடுப்பு விதிகளை மீறியிருந்தால் அதை அவர்கள் எதிர்கொள்ள வேண்டியிருக்கும் என்றும் அமைச்சர் கூறினார்.
உணவுப் பாதுகாப்பு மற்றும் தர ஆணையம் , ஐதராபாத்தில் உள்ள தேசிய மருந்தியல் கல்வி மற்றும் ஆராய்ச்சி நிறுவனம் , தேசிய தடய அறிவியல் பல்கலைக் கழகம் , ஆகியவற்றுடன் அண்மையில் மேற்கொள்ளப்பட்ட புரிந்துணர்வு ஒப்பந்தங்கள் ஊட்டச்சத்து துணைப் பொருட்களின் ஆய்வு மற்றும் திறன் கட்டமைப்பை மேம்படுத்தும் என்று அவர் தெரிவித்தார்.
இந்நிகழ்ச்சியின் போது உங்களது மருந்தை அறிந்து கொள்ளுங்கள்  என்ற வலைதளத்தையும், மொபைல் செயலியையும் திரு அனுராக் சிங் தாக்கூர் தொடங்கி வைத்தார். இந்த மொபைல் செயலி ஆங்கிலம் மற்றும் இந்தியில் தகவல்களை கொண்டுள்ளது. மருந்துகளின் பயன்பாடு தொடர்பாக விளையாட்டு வீரர்களுக்கு தகவல்களை இந்த செயலி வழங்கும். மருந்துகளின் தடை செய்யப்பட்ட பொருட்கள் ஏதேனும் உள்ளனவா என்பது குறித்தும் விளையாட்டு வீரர்கள் இச்செயலி மூலம் அறிந்து கொள்ள முடியும். குறிப்பிட்ட சில நாடுகளுடன் இணைந்து தேசிய ஊக்கமருந்து தடுப்பு முகமை இந்த செயலியை வடிவமைத்துள்ளது.
மத்திய விளையாட்டுத் துறை செயலாளர் திருமதி சுஜாதா சதுர்வேதி, தேசிய ஊக்கமருந்து தடுப்பு முகமையின் தலைமை இயக்குநர் திருமதி ரித்து செயின் உள்ளிட்டோரும் இந்த மாநாட்டில் பங்கேற்றனர். மத்திய விளையாட்டு அமைச்சகம், மாநிலங்களின் விளையாட்டுத்துறை பிரதிநிதிகள், தேசிய விளையாட்டு கூட்டமைப்புகள், பல்கலைக்கழகங்கள் உள்ளிட்டவற்றை சேர்ந்த 600க்கும் மேற்பட்டோரும் இந்த மாநாட்டில் கலந்து கொண்டனர்.
புவி அறிவியல் அமைச்சகம்
இந்தியாவில் உள்ள பல்வேறு கடற்கரைகளில், சென்னையைச் சேர்ந்த தேசிய கடலோர ஆராய்ச்சி மையம் நடத்திய ஆய்வில் கடலில் கலக்கும் குப்பைகளில் 50%-க்கும் அதிகமானவை, ஒரு முறை மட்டும் உபயோகிக்கக் கூடிய பிளாஸ்டிக் என தெரியவந்துள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
மத்திய புவிஅறிவியல் துறை இணை அமைச்சர்  டாக்டர் ஜிதேந்திர சிங் மக்களவையில் கேள்வி ஒன்றுக்கு எழுத்து மூலம் அளித்த பதிலில், சென்னையைச் சேர்ந்த தேசிய கடலோர ஆராய்ச்சி மையம், இந்தியா முழுவதும் உள்ள கடற்கரைகளில் குறிப்பிட்ட கால இடைவெளியில், கடலோர கண்காணிப்பு மற்றும் கடற்கரை தூய்மைப்படுத்தும் பணிகளை ஆய்வு செய்து வருவதாக தெரிவித்துள்ளார். இந்த அமைப்பு நடத்திய ஆய்வில், 2018 முதல் 2021 வரையிலான காலத்தில் கடலில் கலந்த குப்பைகளில்  50%-க்கும் மேற்பட்டவை ஒரு முறை மட்டும் உபயோகிக்கக் கூடிய பிளாஸ்டிக் என்று தெரியவந்துள்ளதாகவும் அவர் கூறியுள்ளார்.
அலைகளுக்கு இடையிலான பகுதியில் காணப்படும் கழிவுகளைவிட, கரைப்பகுதியில் தான் அதிக குப்பைகள் கொட்டப்படுவது தெரியவந்துள்ளதாகவும் அமைச்சர் தமது பதிலில் குறிப்பிட்டுள்ளார். அதிலும், கிராமப்புற கடற்கரைகளைவிட, நகர்ப்புற கடற்கரைகளில்தான் அதிக குப்பைகள் சேருவதாகவும் அவர் தெரிவித்துள்ளார்.
பருவமழைக் காலத்தில் இந்தியாவின் கிழக்கு கடற்கரை பகுதிகளில் பெருமளவிலான நுண்ணிய பிளாஸ்டிக்குகள் கலந்திருப்பது தெரியவந்திருப்பதுடன், ஆறுகள் கடலில் கலக்கும் முகத்துவாரப் பகுதிகளில் நுண்ணிய பிளாஸ்டிக்குகள் அதிக அளவில் காணப்படுவதாகவும் திரு ஜிதேந்திர சிங் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1811539
------
(Visitor Counter : 150
மத்திய பணியாளர் தேர்வாணையம்
2021 ஜூன் மாதத்தில் இறுதி செய்யப்பட்ட மத்திய பணியாளர் தேர்வாணையத்தின் நியமன முடிவுகள்
மத்திய பணியாளர் தேர்வாணையம், கடந்த 2021 ஜூன் மாதத்தில் இறுதி செய்யப்பட்ட நியமன முடிவுகளை தற்போது வெளியிட்டுள்ளது. வெற்றி பெற்ற தேர்வர்களுக்கு தபால் மூலமும் தெரிவிக்கப்பட்டுள்ளது. வெற்றி பெற்றவர்களின் பட்டியலுக்கு இந்த இணைப்பை க்ளிக் செய்யவும்:
https://static.pib.gov.in/WriteReadData/specificdocs/documents/2021/jul/doc202172601.pdf
<><><><><>